b'\n_START_ARTICLE_\nJasse Ikonen\n_START_SECTION_\nSeuraura\n_START_PARAGRAPH_\nIkonen on Kalevan Pallon kasvatti. H\xc3\xa4n toimi kaudella 2005\xe2\x80\x932006 seuran C-nuorten varakapteenina ja oli SM-karsinnoissa joukkueen paras maalintekij\xc3\xa4 11 osumallaan. Kauden 2007\xe2\x80\x932008 p\xc3\xa4\xc3\xa4tteeksi Ikonen voitti A-nuorten Suomenmestaruuden. H\xc3\xa4n debytoi samalla kaudella my\xc3\xb6s KalPan SM-liigajoukkueessa, jossa Ikonen pelasi ensimm\xc3\xa4isen ja kauden ainoaksi j\xc3\xa4\xc3\xa4neen ottelunsa 21. helmikuuta 2008 kotona Tapparaa vastaan. Samassa kuussa h\xc3\xa4n teki KalPan kanssa vuoden mittaisen jatkosopimuksen._NEWLINE_Kauden 2008\xe2\x80\x932009 Ikonen pelasi p\xc3\xa4\xc3\xa4osin KalPan A-nuorissa, joiden toiseksi paras maalintekij\xc3\xa4 ja nelj\xc3\xa4nneksi paras pistemies h\xc3\xa4n oli tehoilla 17+14=31. Pudotuspeleiss\xc3\xa4 h\xc3\xa4n oli joukkueen paras pistemies ja maalintekij\xc3\xa4 tehoilla 5+3=8. Ikonen pelasi kauden aikana SM-liigassa yhdeks\xc3\xa4n runkosarja- ja kaksi playoff-ottelua ilman tehopisteit\xc3\xa4. H\xc3\xa4n voitti kauden p\xc3\xa4\xc3\xa4tteeksi SM-pronssia. Ikonen pelasi kauden aikana miesten pelej\xc3\xa4 my\xc3\xb6s kahdeksan Mestis-ottelun verran alle 20-vuotiaiden maajoukkueessa tehopistein 2+2=4._NEWLINE_Ikonen siirtyi kaudeksi 2009\xe2\x80\x932010 2+1-vuotisella sopimuksella Mestis-joukkue D Teamiin. H\xc3\xa4n pelasi siell\xc3\xa4 ja alle 20-vuotiaiden maajoukkueessa yhteens\xc3\xa4 33 Mestis-ottelua tehopistein 12+8=20. Ikonen nostettiin kauden aikana my\xc3\xb6s JYPin SM-liigajoukkueen vahvuuteen. H\xc3\xa4n pelasi siell\xc3\xa4 13 runkosarjaottelua tehopistein 2+2=4. Ikonen teki liigauransa avausmaalin 12. marraskuuta 2009 vieraissa H\xc3\xa4meenlinnan Pallokerhoa vastaan. Siirtotakarajalla, tammikuun 2010 lopulla h\xc3\xa4n siirtyi D Teamista loppukaudeksi JYPin vahvuuteen, mutta Ikonen ei saanut juurikaan loppukaudella peliaikaa SM-liigassa. H\xc3\xa4n pelasi suurimman osan kev\xc3\xa4tkaudestaan seuran A-nuorissa. My\xc3\xb6s alkukauden 2010\xe2\x80\x932011 Ikonen pelasi suurimmaksi osaksi D Teamissa. H\xc3\xa4n pelasi kauden aikana viisi SM-liigaottelua, mutta vietti kev\xc3\xa4tkautensa j\xc3\xa4lleen JYPin A-nuorissa. Ikonen teki A-nuorten SM-liigan viidenness\xc3\xa4 finaaliottelussa 29. maaliskuuta 2011 Espoo Bluesia vastaan JYPin 4\xe2\x80\x933-voittoon p\xc3\xa4\xc3\xa4ttyneen ottelun ratkaisumaalin, joka ratkaisi JYPille my\xc3\xb6s A-nuorten Suomenmestaruuden._NEWLINE_JYP ei k\xc3\xa4ytt\xc3\xa4nyt Ikosen sopimuksessa ollutta optioa, vaan h\xc3\xa4n palasi kaudeksi 2011\xe2\x80\x932012 kaksivuotisella sopimuksella kasvattajaseuraansa Kalevan Palloon. Ikosen ensimm\xc3\xa4inen kokonainen kausi SM-liigassa toi 58 runkosarjaottelussa tehot 12+9=21 ja kuudessa playoff-ottelussa kaksi sy\xc3\xb6tt\xc3\xb6pistett\xc3\xa4. Kaudella 2012\xe2\x80\x932013 h\xc3\xa4n pelasi loukkaantumisten vuoksi runkosarjassa vain 41 ottelua. Ikonen pelasi kauden aikana my\xc3\xb6s yhden ottelun lainalla Mestis-joukkue Savonlinnan Pallokerhossa. Marraskuussa 2012 h\xc3\xa4n teki KalPan kanssa kolmivuotisen jatkosopimuksen. Jo kesken ensimm\xc3\xa4isen jatkosopimuskautensa 2013\xe2\x80\x932014, marraskuussa 2013 Ikonen siirtyi kuitenkin Helsingin IFK:n riveihin._NEWLINE_Kaudella 2015\xe2\x80\x932016 Ikonen nousi HIFK:n varakapteeniksi. H\xc3\xa4n teki SM-liigan yhden kauden piste-enn\xc3\xa4tyksens\xc3\xa4 tehoilla 19+10=29. Ikonen oli joukkueensa toiseksi paras maalintekij\xc3\xa4 Tom\xc3\xa1\xc5\xa1 Z\xc3\xa1borsk\xc3\xbdn j\xc3\xa4lkeen ja jakoi SM-liigan maalip\xc3\xb6rssin yhdeks\xc3\xa4nnen sijan Sportin Charles Bertrandin ja KooKoon Josh Greenin kanssa. H\xc3\xa4n jakoi koko SM-liigan pudotuspelien tehotilaston voiton joukkuetovereidensa Yohann Auvitun ja Corey Elkinsin kanssa lukemalla +8. Ikonen voitti kauden p\xc3\xa4\xc3\xa4tteeksi SM-hopeaa. Toukokuussa 2016 h\xc3\xa4n teki HIFK:n kanssa vuoden mittaisen jatkosopimuksen. Kausi 2016\xe2\x80\x932017 Ikosella p\xc3\xa4\xc3\xa4ttyi jo kolmen playoff-ottelun j\xc3\xa4lkeen loukkaantumiseen. H\xc3\xa4n teki 16. maaliskuuta 2017 toisessa ensimm\xc3\xa4isen kierroksen ottelussa Oulun K\xc3\xa4rppi\xc3\xa4 vastaan HIFK:n 4\xe2\x80\x933-voittoon p\xc3\xa4\xc3\xa4ttyneen ottelun ratkaisumaalin ensimm\xc3\xa4isess\xc3\xa4 jatkoer\xc3\xa4ss\xc3\xa4 ajassa 63.25. Ikosen osuma ratkaisi HIFK:lle puoliv\xc3\xa4lier\xc3\xa4paikan. Ari Vallin valitsi h\xc3\xa4net ottelun Alumnien t\xc3\xa4htien ykk\xc3\xb6st\xc3\xa4hdeksi._NEWLINE_Kaudeksi 2017\xe2\x80\x932018 Ikonen siirtyi kaksivuotisella sopimuksella Oulun K\xc3\xa4rppiin. H\xc3\xa4nen harjoituskautensa j\xc3\xa4i v\xc3\xa4liin takareisivamman vuoksi. Ikosen kausi osoittautui varsin rikkonaiseksi, h\xc3\xa4nen roolinsa j\xc3\xa4i pieneksi ja Ikonen teki runkosarjassa 44 ottelussa vain kahdeksan tehopistett\xc3\xa4. Pudotuspeleiss\xc3\xa4 h\xc3\xa4n teki 14 ottelussa tehot 1+1=2. Kuudennessa finaaliottelussa 26. huhtikuuta 2018 vieraissa Tapparaa vastaan Ikonen sai sy\xc3\xb6tt\xc3\xb6pisteen oltuaan kakkossy\xc3\xb6tt\xc3\xa4j\xc3\xa4n\xc3\xa4 Aleksi M\xc3\xa4kel\xc3\xa4n tekem\xc3\xa4\xc3\xa4n 0\xe2\x80\x931-voittomaaliin, joka ratkaisi lopulta K\xc3\xa4rpille Suomenmestaruuden. Kesken kauden 2018\xe2\x80\x932019, tammikuussa 2019 h\xc3\xa4nen sopimuksensa joukkueen kanssa purettiin, kun K\xc3\xa4rpill\xc3\xa4 ei ollut tarjota Ikoselle en\xc3\xa4\xc3\xa4 riitt\xc3\xa4v\xc3\xa4\xc3\xa4 roolia. Seuraavana p\xc3\xa4iv\xc3\xa4n\xc3\xa4 h\xc3\xa4nen ilmoitettiin palaavan loppukauden kattavalla sopimuksella HIFK:hon._NEWLINE_Ikonen siirtyi kaudeksi 2019\xe2\x80\x932020 vuoden mittaisella sopimuksella Tampereen Ilvekseen.\n_START_SECTION_\nMuuta\n_START_PARAGRAPH_\n15. helmikuuta 2017 ottelussa Tampereen Ilvest\xc3\xa4 vastaan Ikonen pukeutui omasta pyynn\xc3\xb6st\xc3\xa4\xc3\xa4n HIFK:n pelipaitaan, jonka selk\xc3\xa4puolella luki h\xc3\xa4nen etunimens\xc3\xa4 Jasse. Taustalla oli tarina Jasse Ikosen mukaan nimettyyn vauvaan Jasse, joka lakkasi pian kotiin p\xc3\xa4\xc3\xa4sty\xc3\xa4\xc3\xa4n hengitt\xc3\xa4m\xc3\xa4st\xc3\xa4, mutta selvisi kuitenkin hengiss\xc3\xa4. Ikonen p\xc3\xa4\xc3\xa4tti ottelun j\xc3\xa4lkeen lahjoittaa k\xc3\xa4ytt\xc3\xa4ns\xc3\xa4 paidan vauvan perheelle.'